คปภ. เปิดเผย ประกันชีวิตโรคโควิด -19 ปัจจุบันได้อนุมัติขายแล้ว 25 บริษัท หลังประชาชนสนใจซื้อประกันภัยโรคโควิด-19 จำนวนมาก
คปภ. เปิดเผย ประกันชีวิตโรคโควิด -19 ปัจจุบันได้อนุมัติขายแล้ว 25 บริษัท หลังประชาชนสนใจซื้อประกันภัยโรคโควิด-19 จำนวนมากนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย หรือ คปภ. เปิดเผยว่า สถาการณ์การระบาดของโรคโควิด-19 ทำให้ประชาชนตื่นตัวในการทำประกันภัยโรคโควิด-19 กับบริษัทประกันภัยต่างๆ จำนวนมาก ซึ่งปัจจุบัน คปภ.เห็นชอบให้บริษัทประกันวินาศภัย ประกันชีวิต จำนวน 25 บริษัท โดยแต่ละบริษัทได้ออกผลิตภัณฑ์ประกันภัยในรูปแบบต่างๆ ทั้งการตรวจพบเชื้อแล้วจ่ายทันที บางรายกำหนดเวลา 14 วัน เพื่อรอผลนับแต่วันซื้อกรมธรรม์ อย่างไรก็ตามการซื้อประกันการเดินทาง ประกันชีวิต ประกันสุขภาพ ล้วนแต่ครอบคลุมถึงโควิด-19 อยู่แล้ว แต่หากประชาชนที่ไม่ได้ทำประกันชีวิต ประกันสุขภาพไว้ สามารถทำประกัน ชีวิต สุขภาพ หรือกรมธรรม์โควิด -19 โดยเฉพาะ เพื่อเป็นทางเลือกในการบริหารความเสี่ยง ซึ่งแต่ละบริษัทก็มีเงื่อนไขแตกต่างกันไป ราคาเบี้ยประกันก็จะแตกต่างกัน เช่น บางกรณีคุ้มครองผู้เอาประกันภัยอยู่มีภาวะโคม่า หรือเจ็บป่วยระยะสุดท้าย หรือเสียชีวิตผู้ที่เอาประกันภัยจะได้รับรับค่ารักษาพยาบาลแบบจ่ายจริง เหมาจ่าย หรือมีค่าชดเชยรายวัน ซึ่งประชาชนสามารถพิจารณาในความเหมาะสมของแต่ละบุคคล ทั้งนี้ทุกกรมธรรม์จะมีเงื่อนไขที่กำหนดไว้ทุกกรมธรรม์ คือ จะไม่ให้ความคุ้มครองสภาพที่เป็นมาก่อนทำกรรมธรรม์ หรือผู้ที่เดินทางผ่าน หรือได้ทำกิจกรรมในระยะใกล้ชิด หรือสัมผัสกับบุคคลที่เดินทางกลับมา หรือเดินทางผ่านจากประเทศ หรือเขตปกครองที่เสี่ยงต่อโรคติดเชื้อไวรัสโคโรนา หรือ COVID-19 ในระยะเวลา 14 วัน ก่อนวันเริ่มคุ้มครองและไม่รับผู้ที่ถูกกักกัน หรือต้องสงสัย จากกการติดเชื้อไวรัส COVID-19 ประกันภัยจะไม่คุ้มครองเช่นกัน  ประชาชนชนสามรถสอบถามเพิ่มเติมได้ที่สายด่วน คปภ. 1186